1989R2692 — DA — 03.07.1999 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EIF) Nr. 2692/89

af 6. september 1989

om gennemførelsesbestemmelser for forsendelse af ris til Réunion

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 1418/76 af 21. juni 1976 om den fælles markedsordning for ris ( 1 ), senest ændret ved forordning (EØF) nr. 1806/89 ( 2 ), særlig artikel 11a, stk. 6, og artikel 27,

under henvisning til Rådets forordning (EØF) nr. 1676/85 af 11. juni 1985 om regningsenhedens værdi og om de omregningskurser, der skal anvendes i den fælles landbrugspolitik ( 3 ), senest ændret ved forordning (EØF) nr. 1636/87 ( 4 ), særlig artikel 2, stk. 4, og

ud fra følgende betragtninger:

Tilskuddene bør fastsættes efter bestemte kriterier, som gør det muligt at udligne forskellen mellem noteringerne og priserne for disse produkter inden for Fællesskabet og på verdensmarkedet; med henblik herpå er det nødvendigt at tage hensyn til forsyningssituationen på øen Réunion samt til prissituationen for ris og brudris både på verdensmarkedet og inden for Fællesskabet;

da noteringerne for ris og brudris på verdensmarkedet svinger betydeligt, og da de priser, til hvilke disse produkter udbydes på dette marked af de enkelte lande, er yderst forskellige, bør der til udligning af forskellen mellem verdensmarkedspriserne og priserne inden for Fællesskabet fastsættes et tilskud, særlig under hensyntagen til tilførselsomkostningerne samt under hensyntagen til forskellen mellem de repræsentative priser i Fællesskabet og de gunstigste noteringer på verdensmarkedet;

den i artikel 11a i forordning (EØF) nr. 1418/76 fastsatte særlige ordning for indførsel af ris til det oversøiske departement Réunion har med det formål at sikre lige behandling ført til, at der ydes tilskud for ris fra medlemsstaterne; for at sikre Fællesskabets eksportører dette tilskuds stabilitet er det nødvendigt at åbne mulighed for at forudfastsætte det;

en regulering af tilskuddet på grundlag af tærskelprisen er nødvendig ved forudfastsættelse af nævnte tilskud; den regulering, der på grundlag af tærskelprisen finder sted af et forudfastsat tilskud for uafskallet ris eller delvis sleben ris, kan kun gennemføres ved anvendelse af omregningssatserne mellem værdierne af en mængde afskallet eller sleben ris og en til samme rismængde på et andet forarbejdningstrin svarende værdi; de satser, der er fastsat i artikel 1 i Kommissionens forordning nr. 467/67/EØF af 21. august 1967 om fastsættelse af omregningssatser, forarbejdningsomkostninger og værdi af biprodukter for de forskellige forarbejdningstrin for ris ( 5 ), senest ændret ved forordning (EØF) nr. 2325/88 ( 6 ), bør benyttes;

for at undgå konkurrenceforvridning mellem de erhvervsdrivende i de forskellige medlemsstater ved omregning til national valuta af tilskudsbeløbet, fastsat i ecu, bør de kurser, der er fastsat i Kommissionens forordning (EØF) nr. 3294/86 af 29. oktober 1986 om fastsættelse af den omregningskurs, der skal anvendes ved omregning af importafgifter og restitutioner i rissektoren ( 7 ), senest ændret ved forordning (EØF) nr. 2654/89 ( 8 ), anvendes, og den udløsende begivenhed for anvendelsen af denne kurs bør præciseres under hensyntagen til en undtagelsesordning, der gælder for øen Réunion;

forordning (EØF) nr. 1418/76 åbner i artikel 11a, stk. 4, mulighed for at fastsætte et tilskud, i givet fald ved licitation;

de nærmere regler for en sådan licitation bør fastsættes;

for at sikre, at alle interesserede i Fællesskabet behandles ens, bør licitationerne gennemføres efter ensartede principper; med henblik herpå ledsages offentliggørelsen af en beslutning om åbning af en licitation i De Europæiske Fællesskabers Tidende af en licitationsbekendtgørelse;

fastsættelsen af et tilskud ved licitation skal muliggøre en bedre forvaltning af forsyningerne; for at nå dette mål er det nødvendigt, at buddene indeholder de oplysninger, der er nødvendige for vurderingen af dem, samt at de ledsages af visse formelle forpligtelser;

der bør fastsættes et maksimumstilskud; denne fremgangsmåde fører til, at der gives tilslag for alle de mængder, som falder ind under fastsættelsen;

der kan forekomme markedsforhold, hvor de økonomiske aspekter ved påtænkte forsendelser fører til, at licitationen bør være uden virkning i stedet for, at der fastsættes et tilskud;

en licitationssikkerhed bør garantere, at de pågældende mængder leveres på grundlag af det tilskudsdokument, der udstedes i forbindelse med licitationen; denne forpligtelse kan kun opfyldes, såfremt det indgivne bud opretholdes; i tilfælde af, at buddet trækkes tilbage, fortabes den stillede sikkerhed;

der bør fastsættes nærmere bestemmelser for meddelelsen af licitationsresultater til de bydende såvel som for udstedelsen af den licens, der er nødvendig for forsendelsen af de tildelte mængder;

der stilles krav om en særlig bestemmelse for produkter, der leveres i henhold til artikel 11a, stk. 4, i forordning (EØF) nr. 1418/76; det er hensigtsmæssigt at fastsætte, at de pågældende produkter indtil det kompetente toldsted på Réunion ledsages af kontroleksemplar T 5, jf. Kommissionens forordning (EØF) nr. 2823/87 af 18. september 1987 om de dokumenter, der skal benyttes med henblik på anvendelsen af fællesskabsforanstaltninger, som medfører kontrol med varers anvendelse og/eller bestemmelse ( 9 );

det fremgår af artikel 11a, stk. 1, i forordning (EØF) nr. 1418/76, at ris, der indføres i henhold til den i den pågældende artikel fastsatte ordning, skal være bestemt til konsum på øen Réunion; der må ikke kunne ydes tilskud for ris, der ikke opfylder denne betingelse; endvidere bør de kompetente nationale myndigheder bemyndiges til at træffe alle kontrolforanstaltninger, som er nødvendige for at sikre, at ris, der indføres fra tredjelande eller leveres fra medlemsstaterne, ikke genudføres, hvis bestemmelserne i artikel 11a er blevet anvendt;

Kommissionens forordning (EØF) nr. 4142/87 af 9. december 1987 om fastsættelse af betingelserne for adgang til toldlempelse ved indførsel af varer, for hvilke der er foreskrevet et særligt anvendelsesformål ( 10 ), indeholder visse bestemmelser, som ikke er hensigtsmæssige i forbindelse med de i artikel 11a i forordning (EØF) nr. 1418/76 omhandlede produkter; der bør derfor i nærværende forordning fastsættes bestemmelser, som er tilpasset situationen;

nærværende forordning afløser Kommissionens forordning (EØF) nr. 1031/78 af 19. maj 1978 om gennemførelsesbestemmelser for indførsel af ris til Réunion ( 11 ), senest ændret ved forordning (EØF) nr. 1315/89 ( 12 ); forordning (EØF) nr. 1031/78 bør derfor ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn —

UDSTEDT FØLGENDE FORORDNING: